cyanic-selkie/wikianc huggingface dataset:
(5163) Վոլմար-Լի
(5163) Վոլմար-Լի (Vollmayr-Lee), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 9-ին Ջո Վագների կողմից Անդերսոն Մեսայում ։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Ջո Վագների կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կաքավաձորի պատմության և մշակույթի անշարժ հուշարձանների ցանկ (Արագածոտնի մարզ)
Այս հոդվածը ներկայացնում է Արագածոտնի մարզի Կաքավաձոր գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից ։ Ցանկում ներառված է ընդամենը 10 հուշարձան (9 միավոր)։
|}
Ծանոթագրություններ
Կատեգորիա:Արագածոտնի մարզի հուշարձանների ցանկեր
Պրիապատիուս
Պրիապատիուս, Պարթևաստանի արքա մ.թ.ա. 191-176 թթ., Արշակունի հարստությունից։ Պարթևական արքաներ՝ Հրահատ Ա-ի (մ.թ.ա. 176–171), Միհրդատ Ա-ի (մ.թ.ա. 171–138) և Արտավան Բ-ի (մ.թ.ա. 138–124) հայրը։ Նրա գահակալության մասին անտիկ աղբյուրներում տվյալներ չեն պահպանվել։
Կատեգորիա:Պարթև Արշակունիներ
Միկել Մերինո
Միկել Մերինո (իսպ.՝ Mikel Merino Zazón, հունիսի 22, 1996, Պամպլոնա), իսպանացի ֆուտբոլիստ, կիսապաշտպան, ով հանդես է գալիս Դորտմունդի «Բորուսիայում»։
«Օսասունա»
Միկելը «Օսասունայի» սան է։ Իր դեբյուտը թիմի կազմում նշել է 2014 թվականի օգոստոսի 23-ին՝ «Բարսելոնա Բ»-ի դեմ խաղում ։ 2014 թվականի դեկտեմբերի 21-ին «Լաս-Պալմասի» դեմ խաղում նա խփել է իր առաջին գոլը ։
Միջազգային կարիերա
Իսպանիայի Մ19 հավաքականի կազմում մասնակցել է Եվրոպայի երիտասարդական առաջնությանը և դարձել մեկ գոլի հեղինակ։
Արտաքին հղումներ
Կատեգորիա:Օսասունայի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Եետմա (գյուղ, Սիմեռու շրջան)
Եետմա (Jäätma), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 23 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Սիմեռու շրջանի բնակավայրեր Կատեգորիա:Էստոնիայի գյուղեր
Ալեքսանդրովկա (գյուղ, Ալեքսանդրիայի շրջան)
Ալեքսանդրովկա (Олександрівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
Հայ-ուկրաինական հարաբերություններ
Հայ-ուկրաինական հարաբերություններ, երկկողմ դիվանագիտական հարաբերություններ Հայաստանի և Ուկրաինայի միջև։ Հաստատվել են 1991 թվականի դեկտեմբերի 25-ին։ Մինչև 1991 թվականը երկու երկրները դաշնակից հանրապետություններ էին ԽՍՀՄի կազմում։ Այսօր երկու պետությունները ԱՊՀ, Առևտրի համաշխարհային կազմակերպության, ԵԱՀԿ անդամ են, ինչպես նաև՝ ՄԱԿ-ի լիիրավ անդամներ։
Ալեքսանդրովկա (գյուղ, Ալեքսանդրիայի շրջան)
2001 թվականի տվյալներով Ալեքսանդրովկա գյուղում բնակվում էր 830 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Հայ-ուկրաինական հարաբերություններ
Պատմություն
1991 թվականի դեկտեմբերի 18-ին Հայաստանը ճանաչել է Ուկրաինայի անկախությունը։ Ուկրաինայում Հայաստանի դեսպանատունը բացվել է 1993 թվականի հունվարին։ Ուկրաինայում Հայաստանի արտակարգ և լիազոր դեսպանը Անդրանիկ Մանուկյանն է ։ Երևանում Ուկրաինայի դեսպանատունը գործում է 1996 թվականի սեպտեմբերից։ Հայաստանում Ուկրաինայի գործերի ժամանակավոր հավատարմատարն է Իվան Զագորոդնին ։ Երկկողմ հարաբերությունների հիմքում ընկած է 1996 թվականի մայիսի 14-ին ստորագրված Ուկրաինայի և Հայաստանի միջև բարեկամության և համագործակցության մասին պայմանագիրը։ 1997 թվականին Հայաստանի նախագահ Լևոն Տեր-Պետրոսյանը պաշտոնական այցով եղել է Ուկրաինայում։ 2001 թվականին Հայաստանի երկրորդ նախագահ Ռոբերտ Քոչարյանն այցելել է Ուկրաինա։ Հայաստանի երրորդ նախագահ Սերժ Սարգսյանի աշխատանքային և պաշտոնական այցելությունները տեղի են ունեցել 2011 թվականի հուլիսին և 2012 թվականի հուլիսին։ Ուկրաինայի երկրորդ նախագահ Լեոնիդ Կուչման պաշտոնական այցով եղել է Հայաստանում 1996 թվականի մայիսին և 2002 թվականի հոկտեմբերին ։ 2014 թվականին Հայաստանը դեմ է քվեարկել Ղրիմում հանրաքվեի անցկացման անօրինականության վերաբերյալ բանաձևին։ Ուկրաինական դեսպանի հետ խորհրդակցությունից հետո Հայաստանը չեզոք դիրքորոշում է ձեռք բերել Արևելյան Ուկրաինայի իրադարձությունների վերաբերյալ ։ Հարաբերությունների պայմանագրաիրավական հիմքը կազմված է 72 փաստաթղթերից, որոնք կարգավորում են համագործակցությունը տարբեր ոլորտներում, այդ թվում և` շրջանային մակարդակներով։
Տնտեսական համագործակցություն
Ուկրաինան Հայաստան է արտահանում միս, կաթնամթերք, բանջարեղեն, հացահատիկ։ Հայաստանն Ուկրաինա է արտահանում էլեկտրատեխնիկական արտադրանք, ալկոհոլային խմիչք, հանքային ջուր ։ 2015 թվականի ինը ամիսների ընթացքում երկու երկրների միջև ապրանքաշրջանառությունը կազմել է 94.2 միլիոն ամերիկյան դոլար, միևնույն ժամանակ` ապրանքների առևտրի ցուցանիշը կազմել է 76.4 միլիոն ամերիկյան դոլար ։
Ուկրաինացիները Հայաստանում
Ըստ 2011 թվականի մարդահամարի տվյալների, Հայաստանում ապրում է 1176 էթնիկ ուկրաինացի ։ Ուկրաինացիների մեծ մասն ապրում է Երևանում, Վանաձորում և Գյումրիում։ Երկրում գործում է «Ուկրաինա» Հայաստանի ուկրաինացիների ֆեդերացիան։ Կազմակերպությունն ունի ուկրաիներենով լույս տեսնող տպագիր օրգան։ Հայաստանում գործում են նաև մի շարք գեղարվեստական խմբեր ։
Հայերն Ուկրաինայում
Հայերը հնուց ապրել են ժամանակակից Ուկրաինայի տարածքում։ 1364 թվականին Լվովում եղել է հայերի թեմական կենտրոն, որին ենթարկվում էին Լիտվայի, Լեհաստանի և Մոլդովայի թեմերը։ Հայերը նշանակալի դեր ունեին առևտրում, դիվանագիտության, զինագործության և ոսկերչության մեջ։ 19-րդ դարում Լվովը դարձել է Արևմտյան Ուկրաինայի հայագիտական հետազոտությունների կենտրոն։ 1904 թվականին Լվովի համալսարանում բացվել է հայոց լեզվի ամբիոն, որը գոյություն է ունեցել մինչև Հայրենական մեծ պատերազմը ։
Արտաքին հղումներ
Կատեգորիա:Հայաստանի երկկողմ հարաբերություններ Կատեգորիա:Ուկրաինայի երկկողմ հարաբերություններ
Բիոտա (Սարագոսա)
Բիոտա (Biota), բնակավայր և մունիցիպալիտետ Իսպանիայում։ Գտնվում է Սարագոսա պրովինցիայում (Արագոն ինքնավար համայնքում)։ Մունիցիպալիտետը գտնվում է Սինկո Վիլյանս շրջանում։ Տարածքը կազմում է 128,8 կմ2։ Բնակչությունը՝ 1115 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 103 կմ։
Արտաքին հղումներ
Կատեգորիա:Իսպանիայի բնակավայրեր Կատեգորիա:Սարագոսա պրովինցիայի մունիցիպալիտետներ
Լեուշինո (գյուղ, Վյազեմսկի շրջան)
Լեուշինո (Леушино), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Անճիտան
Անճիտան, հայխունկ, զառնաբ, նեխուրազգիների (հովանոցավորներ) ընտանիքի բազմամյա խոտաբույսերի ցեղ։ Հայտնի է 20, Հայաստանում՝ 1 տեսակ՝ ։
Արտաքին կառուցվածք
Ցողունը ճյուղավորվող է, բարձրությունը՝ 50-120 սմ. Տերևները զույգ կամ կենտփետրաձև են։ Ծաղկաբույլը բարդ հովանոցանման է, ծաղիկները՝ սպիտակ, հազվադեպ՝ վարդագույն։ Ծաղկում է ամռանը։ Պտուղը ձվաձև, երկբաժան պտղակիր է։
Կիրառական նշանակություն
Դեղաբույս է. պտուղը, տերևները և ծաղիկները պարունակում են եթերայուղեր (0, 1%), տերևները՝ վիտամին C։ Օգտագործում են որպես համեմունքային բույս։
Տարածվածությունը Հայաստանում
Տարածված է Կոտայքի, Սյունիքի, Գեղարքունիքի, Լոռու և այլ մարզերում։ Աճում է չոր մարգագետիններում, լուսավոր անտառներում, ճամփեզրերին։
Կատեգորիա:Հովանոցավորներ Կատեգորիա:Դեղաբույսեր Կատեգորիա:Համեմունքներ Կատեգորիա:Արմատապտուղներ
Լեոնիդ Լևին
Լեոնիդ Լևին (Леанід Мендэлевіч Левін, ), Բելառուսի վաստակավոր ճարտարապետ, Լենինյան մրցանակի դափնեկիր, Բելառուսի Հանրապետության պետական մրցանակի կրկնակի դափնեկիր, Ճարտարապետության միջազգային ակադեմիայի և Բելառուսի ճարտարապետության ակադեմիայի ակադեմիկոս ։
Կենսագրություն
Լեոնիդ Լևինը ծնվել է 1936 թվականին, Մինսկում ։
1954—1960 թթ. սովորել է Բելառուսի ազգային տեխնիկական համալսարանում։
1960 թվականից աշխատել է «Մինսկնախագիծ» ինստիտուտում որպես ճարտարապետ, ճարտարապետական արվեստանոցի ղեկավար ։
1960—1967 թթ. մասնակցել է Խորհրդային կարգերի հաստատման 50-ամյակի զբոսայգու ստեղծմանը։
1968 թվականին Մինսկում մասնակցել է ԲԽՍՀ ցուցադրական տաղավարի ստեղծմանը։
1970 թվականին հեղինակային խմբի կազմում «Խատին» հուշակոթողի համար արժանացել է Լենինյան մրցանակի։
1997 թվականից հիմնադրել և ղեկավարել է իր իսկ անվան ճարտարապետական արվեստանոցը ։
Մահացել է 2014 թվականի մարտի 1-ին, Մինսկում։ Թաղված է Մինսկի արևմտյան գերեզմանատանը ։
Արտաքին հղումներ
Կատեգորիա:1936 ծնունդներ Կատեգորիա:Հուլիսի 25 ծնունդներ Կատեգորիա:Մինսկ քաղաքում ծնվածներ Կատեգորիա:Բելառուս ճարտարապետներ Կատեգորիա:2014 մահեր Կատեգորիա:Մարտի 1 մահեր Կատեգորիա:Բելառուս հասարակական գործիչներ Կատեգորիա:Լենինյան մրցանակի դափնեկիրներ
Իրինա Ազիզյան
Իրինա Հատիկի Ազիզյան, ազգությամբ հայ ռուս արվեստագետ, ճարտարապետ, գեղանկարիչ։ Արվեստաբանության դոկտոր, պրոֆեսոր, Ռուսաստանի նկարիչների միության և Ռուսաստանի ճարտարապետների միության անդամ, ՌԴ պատվավոր ճարտարապետ, Ռուսաստանի ճարտարապետության և շինարարության ակադեմիայի խորհրդատու, Կ. Ս. Մալևիչի հիմնադրամի փորձագետ, Արվեստի քննադատների ասոցիացիայի խորհրդի անդամ։
Կենսագրություն
1960 թվականին ավարտել է Մոսկվայի ճարտարապետության ինստիտուտը՝ ստանալով ճարտարապետի որակավորում, ավարտել է նաև նույն ինստիտուտի գեղանկարչության ասպիրանտուրայի բաժինը։ 1968 թվականին պաշտպանել է թեկնածուական ատենախոսություն «Պլաստիկ արվեստի կոմպոզիցիոն միասնության խնդիրները ժամանակակից ճարտարապետական անսամբլում», 1988 թվականին դոկտորական թեզ` «Ճարտարապետության փոխազդեցությունն արվեստի այլ ձևերի հետ» թեմայով։
1968-1989 թվականներին աշխատել է Մոսկվայի ճարտարապետական ինստիտուտում, դասավանդել է «Ճարտարապետական նախագծման ներածություն» (1968-1970) և նկարչություն՝ նկարչության ամբիոնում (1974-1989)։ 1988 թվականին ղեկավարել է Ռուսաստանի ճարտարապետության և շինարարության ակադեմիայի ճարտարապետության տեսության ամբիոն ։
Հետազոտական հետաքրքրությունների շրջանակը ներառում է ռուսական ավանգարդը, ճարտարապետության և կերպարվեստի փոխգործակցությունը մշակույթում։ 500-ից ավելի գիտական հրատարակությունների հեղինակ է։ Կյանքի վերջին տարիներին աշխատել է քանդակագործ և նկարիչ Ալեքսանդր Արխիպենկոյի մասին մենագրության վրա, որը հրատարակվել է հետմահու։
1967, 1975, 1985, 1988, 1995, 2005 թվականներին անհատական ցուցահանդեսներ է ունեցել Մոսկվայում։ Ազիզյանի ստեղծագործությունները գտնվում են Արևելյան ժողովուրդների արվեստի պետական թանգարանում, Շուսևի անվան ճարտարապետության պետական թանգարանում, Վորոնցովյան թանգարանում, Ռուսաստանի (Մոսկվա, Սանկտ-Պետերբուրգ), Հայաստանի (Երևան), Ռումինիայի, Իսպանիայի, ԱՄՆ-ի մասնավոր հավաքածուներում։ 2015 թվականին Արևելքի թանգարանում «Աշխարհի տաճարը» ցուցահանդեսում Ազիզյանը ներկայացվել է 20-րդ դարի 9 հայ նկարիչների շարքում ։
Գեղանկարների մեծ մասը նվիրված է Հայաստանին և Ղրիմին։
Արտաքին հղումներ
Կատեգորիա:Ռուս արվեստաբաններ Կատեգորիա:Արվեստագիտության դոկտորներ Կատեգորիա:Ռուս նկարիչներ Կատեգորիա:Հայ նկարիչներ Կատեգորիա:Խորհրդային նկարչուհիներ Կատեգորիա:Ռուս արվեստագետներ Կատեգորիա:Հայ արվեստագետներ Կատեգորիա:Հայ ճարտարապետներ Կատեգորիա:Հայ գեղանկարիչներ Կատեգորիա:Խորհրդային արվեստաբաններ Կատեգորիա:Մոսկվայի ճարտարապետության ինստիտուտի շրջանավարտներ Կատեգորիա:Ոչ գեղարվեստական գրողներ
Պրոյավինո (գյուղ, Սիտկովսկոե գյուղական բնակավայր)
Պրոյավինո (Проявино), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Ժողովածու (2611)
Ժողովածու (2611), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2611 թվի տակ։ Ձեռագիրը գրվել է 1363 թվականին։ Ստացողը եղել է Կարապետ քահանան։ Գրված է թղթի վրա, որը ունի 25X17.5 չափս։ Ձեռագիրը կազմված է 177 թերթից։ Գրված է երկսյուն, բոլորգիրով։ Ունի կիսախորան, լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ 128բ (1602 թվական) ։
Ծանոթագրություններ
Կատեգորիա:Մատենադարանի ձեռագրեր
Կովալևո (այլ կիրառումներ)
Կովալևո, կարող է վերաբերել՝
Սկայլեր շրջան (Միսսուրի)
Սկայլեր շրջան (Schuyler County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 798 կմ² է, բնակչությունը՝ 4.431 մարդ (2010 թ. տվյալներով)։ Շրջկենտրոնն է Լանկաստեր բնակավայրը։ Կազմավորվել է 1843 թ.։
Պատմություն
Սկայլեր օկրուգը ստեղծվել է 1845 թվականի փետրվարի 14-ին
Կոչվել է Նյու Յորքի սենատոր, Մայրցամաքային կոնգրեսի պատգամավոր, գեներալ Ֆիլիպ Սկայլերի անունով։
Աշխարհագրություն
Տարածքի ընդհանուր մակերեսը ՝ 797, 7 կմ քառակուսի։ Օկրուգի կենտրոնում՝ Լանկաստերում հուլիսի միջին ջերմաստիճանը կազմում է 24 ° С միջին առավելագույն 30°С ջերմաստիճանով, հունվարի միջին ջերմաստիճանը՝ -7°С միջին նվազագույն -12°С ջերմաստիճանով
Կատեգորիա:Միսսուրիի շրջաններ
Ալեքսանդր Բուտկո
Ալեքսանդր Բուտկո (Аляксандр Анатольевіч Буцько, ), բելառուսական և ռուսական վոլեյբոլիստ։ Ռուսաստանի հավաքականի կազմում դարձել է 2012 թվականի ամառային օլիմպիական խաղերի չեմպիոն ։
Ծանոթագրություններ
Կատեգորիա:Բելառուս վոլեյբոլիստներ Կատեգորիա:Ռուս վոլեյբոլիստներ Կատեգորիա:Ռուս օլիմպիական չեմպիոններ‎ Կատեգորիա:2012 թվականի Ամառային օլիմպիական խաղերի չեմպիոններ
Ալեքսանդր Միքայելյան (բժիշկ)
Ալեքսանդր Լևոնի Միքայելյան, հայ խորհրդային սրտաբան-վիրաբույժ։ Բժշկական գիտությունների դոկտոր (1962), պրոֆեսոր (1965), ՀԽՍՀ ԳԱ թղթակից անդամ ։
Կենսագրություն
Ալեքսանդր Միքայելյանը ծնվել է 1928 թվականի օգոստոսի 29-ին, Վրաստանի Թիֆլիս (այժմ՝ Թբիլիսի) քաղաքում, արհեստավոր Լևոն Իսայի և բուժքույր Մարիա Իոսիֆի Միքայելյանների ընտանիքում։ Մանկությունը և դպրոցական տարիներն անց է կացրել Թբիլիսիում, որտեղ ավարտել է թիվ 30 միջնակարգ դպրոցը։
1953 թվականին ավարտել է Մոսկվայի 2-րդ բժշկական ինստիտուտը, աշխատել Մոսկվայի 1-ին քաղաքային կլինիկական հիվանդանոցում, ԽՍՀՄ ԲԳԱ կրծքային վիրաբուժության ինստիտուտում, Բժիշկների կատարելագործման կենտրոնական ինստիտուտում, ԽՍՀՄ ԳԱ Փորձառական կենսաբանության և բժշկության ինստիտուտի Սիբիրյան բաժանմունքի վիրաբուժական բաժնում, ապա արյան արհեստական շրջանառության լաբորատորիայում ։
Մասնագիտական գործունեություն
Որպես սրտավիրաբույժ և գիտնական Ալեքսանդր Միքայելյանը ձևավորվել է իր կյանքի պատանեկան և երիտասարդական տարիներին՝ անցնելով վիրաբուժության դպրոց այնպիսի մասնագետների ղեկավարությամբ, ինչպիսիք էին Ա. Բակուլևը, Ե. Մեշալկինը, Բ. Պետրովսկին։ Նրա կայացման մեջ թե՛ որպես վիրաբույժի, թե՛ որպես գիտնականի էական դեր է խաղացել նաև համաշխարհային ճանաչում ունեցող ֆիզիոլոգ Վ. Պարինի պաթոֆիզիոլոգիայի դպրոցը։ Միքայելյանը մեծ ավանդ է ունեցել ԽՍՀՄ-ի սիրտ-անոթային վիրաբուժության զարգացման գործում։ Նա Հայաստանի սիրտ-անոթային վիրաբուժության ու փոխպատվաստաբանության հիմնադիրն է։
1961 թվականին Հայկական ԽՍՀ-ի գիտությունների ակադեմիայի նախագահության կողմից Ալեքսանդր Միքայելյանը հրավիրվում է Հայկական ԽՍՀ ԳԱ-ի նորաստեղծ Սրտաբանության և սրտի վիրաբուժության ինստիտուտ՝ որպես սրտի վիրաբուժության բաժնի վարիչ՝ հանրապետությունում սրտավիրաբուժության ծառայություն կազմակերպելու համար։ Զուգահեռաբար կազմակերպում է ցավազրկման, վերակենդանացման և արհեստական արյան շրջանառության (ԱԱՇ) ծառայությունները։ Նաև ակտիվ մասնակցություն է ցուցաբերում սրտաբանության և սրտային վիրաբուժության ինստիտուտի կազմակերպման և նոր մասնաշենքերի (կլինիկական և փորձարարական) շինարարության գործում։
1968 թվականին ինստիտուտում կազմակերպում է կենսաբանական անհամատեղելիության լաբորատորիա, իսկ 1971 թվականին Երևան քաղաքի Քանաքեռի շրջանում սկսում է փոխպատվաստման հայկական կենտրոնի (ՓՀԿ) շինարարությունը, որի բժշկական ոլորտները իր կողմից մշակվել էին 1968-1969 թվականներին։
ՀԽՍՀ ԱՆ սիրտ-անոթային վիրաբուժության և օրգանների փոխպատվաստման մասնաճյուղ
Հայկական ԽՍՀ ԳԱ-ի սրտաբանության և սրտի վիրաբուժության ինստիտուտի հիման վրա 1972 թվականին (այն հետագայում վերանվանվում է Հայկական ԽՍՀ ԱՆ Լ. Հովհաննիսյանի անվան սրտաբանության ինստիտուտ) Ալեքսանդր Միքայելյանը ստեղծում է Հայկական ԽՍՀ ԱՆ սիրտ-անոթային վիրաբուժության և օրգանների փոխպատվաստման մասնաճյուղ, որտեղ հանրապետությունում առաջին անգամ բացում է նեֆրոլոգիայի բաժանմունքը հեմոդիալիզի բաժանմունքի հետ միասին։
1962-1991 թվականներին «վերականգնողական վիրահատությունների ժամանակ արյան մատակարարումը, մետոբոլիզմը և օրգանների ֆունկցիան» հիմնական խնդրի հետ կապված՝ պաշտպանվել են 126 գիտական թեզեր, ընդ որում՝ 19 դոկտորական և 107 թեկնածուական։ Միքայելյանը 10 դոկտորական և 36 թեկնածուական թեզերի ղեկավար էր։ Մասնաճյուղը բարձրակարգ մասնագետների պատրաստման դպրոց էր։
ԽՍՀՄ ԲԳԱ ՎՀԳԿ երևանյան մասնաճյուղ
1974 թվականին, այդ մասնաճյուղի և ՓՊԿ-ի կառուցվող մասնաշենքերի հիման վրա Ալեքսանդր Միքայելյանը Անդրկովկասում ստեղծում է բազմաթեքում բարձրակարգ մասնագիտացված խոշոր վիրաբուժության կենտրոնը՝ ԽՍՀՄ ԲԳԱ ՎՀԳԿ երևանյան մասնաճյուղը, միաժամանակ նաև՝ Ստեփանավանի առողջարանային վերականգնողական բաժինը։
Մասնաճյուղի հիմնական գիտական խնդիրը, որն առաջադրվել էր Միքայելյանի կողմից և հաստատվել ԽՍՀՄ ԱՆ կողմից, վիրաբուժության մեջ նոր հիմնարար ուղղության ստեղծումն էր, այն է՝ «վերականգնողական վիրահատությունների ժամանակ արյան մատակարարումը, մետոբոլիզմը և օրգանների ֆունկցիան»։ Այդ խնդրի բարեհաջող զարգացման համար ԽՍՀՄ ԱՆ կողմից հաստատվում է մասնաճյուղի համապատասխան կառուցվածքը։ Հետագայում Միքայելյանը մասնաճյուղը համալրում է միմյանց հաջորդող նոր ենթաբաժիններով։ Դրանք էին՝
1990 թվականին մասնաճյուղի հիման վրա բացվում է նաև պլաստիկ և վերականգնողական վիրաբուժության կենտրոնը։
Սրտի, անոթների և այլ օրգանների (լյարդ, երիկամ, աղեստամոքսային տրակտ, վերջույթներ) վիրաբուժության, ինչպես նաև փոխպատվաստաբանության բարեհաջող զարգացմանը նպաստում է վերականգնողական վիրահատությունների ընթացքում Միքայելյանի կողմից այդ օրգանների պաթոֆիզիոլոգիական, բիոքիմիական և կառուցվածքային փոփոխությունների ինվազիվ և ոչ ինվազիվ եզական համակարգի ներդրումը, որի նպատակն էր օրգանիզմում հարմարվողական կոմպենսատոր վերակառուցման ուսումնասիրությունը հիվանդության զարգացման և վիրահատական բուժման տարբեր շրջաններում։
Վիրաբուժության նոր կենտրոնը իր կառուցվածքով համապատասխանում էր ժամանակակից համալսարանների մակարդակին, այն է՝ 12 կլինիկական բաժանմունքներ, պոլիկլինիկա, հզոր վիրահատական կառույցահատված, 20 լաբորատորիաներ և 9 գիտահետազոտական բաԺիններ։ Այնուհետ, այդ բաժանմունքի հիման վրա ստեղծվում է միկրովիրաբուժության հանրապետական կենտրոնը (1986 թ.)։ Նույն թվականին մասնաճյուղում Միքայելյանը ստեղծում է հիպերբարիկ օքսիգենացիայի լաբորատորիան, գրավիտացիոն վիրաբուժության բաժանմունքը օրգանիզմի թունազերծման (պլազմաֆերեզ, հեմոսորբցիա, հեմոզտում, զարկերակային արյան լազերային և ուլտրամանուշակագույն ճառագայթում) ակտիվ մեթոդների համակարգով, իսկ 1987 թվականին՝ էլեկտրաֆիզիոլոգիայի լաբորատորիան և ընդհանուր վիրաբուժության բաժանմունքի հիման վրա՝ աղեստամոքսային արյունահոսություններով հիվանդների բուժման հանրապետական կենտրոնը։
Նոր ուղղության հետազոտության համար մասնաճյուղի վիրահատական պրակտիկայում Միքայելյանը մշակեց և ներդրեց վիրահատվող, կենսականորեն կարևոր օրգանների բիոպսիան այդ օրգանների կառուցվածքային փոփոխությունների ուսումնասիրության համար, ինչպես նաև՝ ինվազիվ և ոչ ինվազիվ մեթոդների եզակի համակարգը արյան շրջանառության, մետաբոլիզմի և ֆունկցիոնալ վիճակի հետազոտության համար մինչ վիրահատությունը և վիրահատությունից հետո։
Այդ հետազոտությունների հիման վրա սրտի արատով հիվանդների համար մշակվեց հիվանդության ծանրության աստիճանի համակողմանի մետաբոլիկ-ֆունկցիոնալ դասակարգում, որը հնարավորություն էր տալիս վիրահատության ենթակա հիվանդների համապատասխան ընտրություն կատարել, ինչպես նաև՝ վերահսկել նրանց թերապիայի արդյունավետությունը, դրանով իսկ ապահովելով մահացության նվազեցումն ու վիրահատության բարենպաստ արդյունքները մաքսիմումին հասցնելը։ Այդ ամենին նպաստում էր նաև սաթաթվի բնական, ոչ թունավոր մետաբոլիտի ցածր չափաբաժնի (1կգ քաշին 0,3 - 0,7 մգ) ներառումը սրտի վիրահատության ենթակա հիվանդների թերապիայի ավանդական միջոցների համակարգում։ 1984 թվականի հուլիսի 12-ին ԽՍՀՄ ՎՀԳԿ ՀԱՆ երևանյան մասնաճյուղում, Ալեքսանդր Միքայելյանը մասնակցում է մասնաճյուղի հիմանդրման 10-ամյակին նվիրված, նրա հիմնական խնդրի հետ կապված, հոբելյանական III համամիութենական կոնֆերանսին։ Թեման էր՝ «Վերականգնողական վիրահատությունների ժամանակ արյան մատակարումը, մետոբոլիզմը և օրգանների ֆունկցիան»։
Ութսունական թվականներին մասնաճյուղում պատրաստվում էին նաև սրտի փոխպատվաստմանը։ Կենդանիների որովայնախոռոչում երկրորդ սրտի հետերոտոպիկ պատվաստման Միքայելյանի կողմից մշակված փորձարարական նմուշը անջատման կրիզի պրոֆիլակտիկայի ու բուժման միջոցների, ինչպես նաև վաղաժամ ախտորոշման չափանիշների որոնման հնարավորություն էր տալիս։ Մշակվել էին նաև արհեստական սրտի փոխպատվաստման մեթոդները, որն ստեղծում էր արհեստական սրտի ապարատի սեփական մոդել։
1991 թվականին մասնաճյուղում կար մոտ 300 մահճակալ և արդեն կատարվել էին օրգանիզմի կենսականորեն կարևոր օրգանների և համակարգի պաթոլոգիայի առկայությամբ 6000-ից ավելի տարբեր վերականգնողական վիրահատություններ։ Ի դեպ, սրտի, անոթների, լյարդի, երիկամների (ներառյալ երիկամի փոխպատվաստումը), հենաշարժական ապարատի շատ բարդ վերանգնողական վիրահատությունների մի ամբողջ շարք անց էր կացվում միայն մասնաճյուղում։ Ախտորոշման բոլոր հատուկ ուսումնասիրությունները (սրտի և գլխավոր անոթների զոնդավորում, կորոնարոգրաֆիա, սրտամկանի էներգափոխանակության վիճակ, սրտամկանում արյան հոսք և այլք) նույնպես միայն մասնաճյուղում էին իրականացել։
Ներդրումը աղետների բժշկության մեջ
Ալեքսանդր Միքայելյանը և նրա ղեկավարած մասնաճյուղը մեծ ավանդ ունեցան աղետների բժշկության մեջ։ Սպիտակի երկրաշարժից հետո ԽՍՀՄ ԲԳԱ ՎՀԳԿ երևանյան մասնաճյուղը վերափոխվեց հզոր, բազմաթիվ թեքումներ ունեցող բարձրակարգ մասնագիտացված կենտրոնի՝ աղետից տուժածների առավել ծանր քանակակազմի (կենսականորեն կարևոր օրգանների համակարգված համակցված վնասվածքներով և սուր երիկամային անբավարարություն (ՍԵԱ) ունեցող երկարատև ճնշման սինդրոմով (ԵՃՍ) տուժածների հոսպիտալացման և բուժման համար։
Առաջին անգամ աղետների բժշկության մեջ հիվանդների այդ մեծածավալ քանակի հետազոտման հիման վրա մշակվեց ԵՃՍ-ի ծանրության դասակարգումը, այն է՝ 4 կլինիկական խմբեր՝ ըստ սուր երիկամային անբավարարության և ուղեկցող վնասվածքների բացակայության կամ առկայության։
Մասնաճյուղում երկրաշարժից տուժածների ընդհանուր հոսպիտալային մահացությունը կազմում էր 14,1%։ ՍԵԱ-ի առկայության դեպքում ԵՃՍ-ով հիվանդների մոտ աղետների բժշկության գրականության տվյալների համեմատ (35-70%) այն նվազագույն էր (21,1%)։ Բայց IԱ կլինիկական խմբի ԵՃՍ-ով հիվանդների մոտ (առանց ՍԵԱ-ի և ՈՒՎ-ի) այն կազմում էր ընդամենը 7,3%։
Գիտական գործունեություն
Ալեքսանդր Միքայելյանը 330 գիտական աշխատանքների հեղինակ է (դրանցից 3 մենագրությունները նվիրված են սիրտ-անոթային վիրաբուժության և փոխպատվաստաբանության տարբեր ոլորտներին)։
Միքայելյանի գիտական աշխատանքները վերաբերում են սրտի և խոշոր անոթների վերակառուցման վիրահատությունների ժամանակ սրտամկանի ախտաբանաֆիզիոլոգիական, կենսաքիմիական և ձևաբանակառուցվածքային փոփոխությունների ուսումնասիրություններին, սրտի աորտային արատների դասակարգմանը, կլինիկային, ախտորոշմանը և վիրահատական բուժման տեխնիկային ու ետվիրահատական շրջանի հարցերին ։ Առաջարկել է սրտի անբավարարության ախտորոշման նոր չափանիշներ։ Մշակել է օրգանների փոխպատվաստման փորձարարական և կլինիկական ասպեկտները ։
«Արյան շրջանառություն» ամսագիր
Ալեքսանդր Միքայելյանը Հայկական ԽՍՀ ԱՆ «Արյան շրջանառություն» ամսագրի կազմակերպիչն ու խմբագիրն էր, ինչպես նաև 1979-1990 թվականներին քսաներկու հանրապետական, համամիութենական և միջազգային կոնֆերանսների կազմակերպիչը։
Միքայելյանի և նրա աշխատակիցների կողմից կատարվել է 60000-ից ավելի վերականգնողական վիրահատություններ կենսականորեն կարևոր օրգանների վրա, որոնցից 4000-ը՝ սրտի արատի պարագայում։
Անդամակցություն
Ալեքսանդր Միքայելյանը ՎիրաբույԺների և սրտաբանների համամիութենական գիտական ընկերությունների, Համամիութենական վիրաբուժական ընկերության սիրտ-անոթային վիրաբուժության բաժանմունքի, ԽՍՀՄ ԲԳԱ-ի սիրտ-անոթային վիրաբուժության համամիութենական խնդրահարույց հանձնաժողովի, ԽՍՀՄ ԱՆ վիրաբուժության ոլորտի գիտական խորհուրդների, օրգանների, հյուսվածքների փոխպատվաստման և արհեստական օրգանների, պրոթեզների ստեղծման հետ կապված գիտական խորհուրդների անդամ էր։ 1984 թվականին նա ընտրվեց Վիրաբույժների միջազգային ընկերության և Հայաստանի վիրաբույժների ընկերության պատվավոր անդամ։
Ծանոթագրություններ
Կատեգորիա:Հայ սրտաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ վիրաբույժներ Կատեգորիա:Ժողովուրդների բարեկամության շքանշանի դափնեկիրներ
Անդրեևկա (գյուղ, Ալեքսանդրիայի շրջան)
2001 թվականի տվյալներով Անդրեևկա գյուղում բնակվում էր 429 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Բարբևիլ
Բարբևիլ (Barbeville), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2010 թվականի դրությամբ կազմում է 180 մարդ, բնակչության խտությունը` 51.87 մարդ/կմ²։ Բնակավայրը զբաղեցնում է 3.47 կմ² տարածք։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 30 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Rain (Թեյոնի երգը)
«Rain», Girls' Generation խմբի անդամ կորեացի երգչուհի Թեյոնի սինգլը։ Սինգլը թողարկվել է 2016 թվականի փետրվարի 3-ին։
«Rain» երգը նշանակել է «SM Entertainment» լեյբլի կողմից ստեղծված SM Station թվային երաժշտական կորեական պլատֆորմի նախագծի մեկնարկը, լեյբլի ներկայացուցիչները հայտարարել են, որ ամեն շաբաթ կատարողները նոր երգ կթողարկեն հատուկ այս նախագծի համար ։ Երգի երաժշտությունը գրված է չափավոր տեմպով, դրանում առկա են R&B–ի և ջազի ժանրային գծեր  ։ Երգի տեքտում անձրևի պատկերը օգտագործվում է որպես անցած սիրո հիշողողությունների փոխաբերություն ։
2016 թվականի փետրվարի 6-ին սինգլը գլխավորել է կորեական Gaon հիթ-շքերթը ։ Փետրվարի 14-ին այն կորեական Inkigayo երաժշտական շոուի ժամանակ զբաղեցրել է առաջին տեղը ։ Երգի համար նկարահանված տեսահոլովակը 2016 թվականի փետրվարին դարձել է ամենադիտվող Քեյ-փոփ տեսանյութը ։
Սքոտլենդ շրջան (Միսսուրի)
Սքոտլենդ շրջան (Scotland County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.134 կմ² է, բնակչությունը՝ 4.843 մարդ (2010 թ. տվյալներով)։ Շրջկենտրոնն է Մեմֆիս բնակավայրը։ Կազմավորվել է 1841 թ.։
Կատեգորիա:Միսսուրիի շրջաններ
Յաբառա
Յաբառա (Jabara), գյուղ Էստոնիայի Իդա-Վիրումաա նահանգի Լյուգանուսե շրջանում։
2011 թվականի տվյալներով գյուղում բնակվում էր 29 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Լյուգանուսե շրջանի բնակավայրեր Կատեգորիա:Էստոնիայի գյուղեր
Լեուշինո (գյուղ, Կաշինսկի շրջան)
Լեուշինո (Леушино), գյուղ Ռուսաստանի, Տվերի մարզի Կաշինսկի շրջանի կազմում։
Բնակչությունը 2008 թվականին գրանցված տվյալներով կազմում էր 211 մարդ։
Աստերոիդների ցանկ (8701-8800)
Աստերոիդների ցանկ (8601-8700) * Աստերոիդների ցանկ * Աստերոիդների ցանկ (8801-8900)
(5164) Մուլո
Միջին հեռավորությունը Արեգակից կազմում է 3,693459 ա. մ., առավելագույնը մոտենում է 1,8492 ա. մ. հեռավորության վրա և հեռանում 5,5377 ա. մ. ։ Արեգակի շուրջ մեկ ամբողջական պտույտ է կատարում 2592,68 երկրային օրվա ընթացքում, իր ուղեծրով շարժվելով միջինում 0,138853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,29° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Քրիստիան Պոլասի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Չիչիրիխա
Չիչիրիխա (Чичириха), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 60 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 6 կմ։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 8 մարդ ։
Արտաքին հղումներ
Կատեգորիա:Խարովսկի շրջան Կատեգորիա:Ռուսաստանի գյուղեր
Միությունների տուն
Միությունների տուն (Дом Союзов), հասարակական շենք Մոսկվայում, ռուսական կլասիցիզմի ճարտարապետական հուշարձան։ Կառուցել է ճարտարապետ Մատվեյ Կազակովը (մինչև 1775-ը)՝ իշխան Վասիլի Դոլգորուկով Կրիմսկու համար։ 1784-ին, երբ շենքը դարձել է «Ազնվական հավաքի» ժողովատեղի, Կազակովը այն ընդլայնել է, փոխել հատակագիծը, ներքին բակի փոխարեն կառուցել նշանավոր Սյունազարդ դահլիճը (24,8X39,5մ, բարձրությունը՝ 14,5 մ)։ 1812-ի հրդեհից հետո շենքը վերականգնել է ճարտարապետ Ա․ Բակարյովը, 1903-1908-ին այն վերակառուցել է ճարտարապետ U․ Մեյսները։
1917 թվականինՀոկտեմբերյան հեղափոխությունից հետո, շենքը տրվել է արհմիութենական կազմակերպություններին։ Այն դարձել էր խորհրդային գրականության և արվեստի պրոպագանդայի կենտրոն, որտեղ անցկացվում էին հանդիսավոր երեկոներ, դասախոսություններ և նորարարների երեկոներ, երիտասարդության և պիոներների համար միջոցառումներ։ 1917-ին առաջին անգամ այստեղ անցկացվել էր Նոր տարվա տոնածառի հանդես, որը 1935-ից դարձել էր ավանդական։ Սյունազարդ դահլիճում են գումարվել Սովետների, արհմիությունների, գրողների և կոմպոզիտորների համագումարները։ Այստեղ էին կայացել Կոմինտերնի, ԿԻՄ-ի կոնգրեսները, միութենական խորհրդակցություններ։
1918-1922-ին ավելի քան 40 անգամ ելույթ էր ունեցել Լենինը։ 1924-ի հունվարի 23—27-ը Միությունների տան Սյունազարդ դահլիճում է դրվել Լենինի աճյունը։
Կատեգորիա:Մոսկվայի տեսարժան վայրեր Կատեգորիա:Կլասիցիզմի ճարտարապետություն
Վերա Ինբեր
Վերա Միխայլովնա Ինբեր (Вера Михайловна Инбер, օրիորդական ազգանուն՝ Շպենցեր [Шпенцер], ), ռուս խորհրդային գրող։
«Նպատակ և ճանապարհ» (1925) և «Որդուն, որը չկա» (1927) ժողովածուներն արտացոլում են բանաստեղծուհու հետաքրքրությունը նոր հասարակության ստեղծագործ ուժերի նկատմամբ։ Հրատարակել է «Կիսաձայն» (1932) բանաստեղծությունների ժողովածուն և «Ճամփորդական օրագիր» (1939) պոեմը։ Երկրորդ համաշխարհային պատերազմի տարիներին, ապրելով պաշարված Լենինգրադում (այժմ՝ Սանկտ Պետերբուրգ), փորձել է պատկերել քաղաքի հերոսական պաշտպանությունը («Լենինգրադի հոգին», 1942, բանաստեղծությունների ժողովածու, «Պուլկովյան միջօրեական», 1943, պոեմ, ԽՍՀՄ պետական մրցանակ, 1946)։ Ետպատերազմյան տարիներին գրել է «Ապրիլ» (1960) բանաստեղծությունների ժողովածուն և «Ներշնչանք ու վարպետություն» (1957) գիրքը։
Ծանոթագրություններ
Կատեգորիա:Ռուս կին գրողներ Կատեգորիա:Մոսկվա քաղաքում մահացածներ Կատեգորիա:Ստալինյան մրցանակի դափնեկիրներ Կատեգորիա:Ռուս բանաստեղծուհիներ Կատեգորիա:20-րդ դարի կին գրողներ Կատեգորիա:20-րդ դարի թարգմանիչներ Կատեգորիա:Ռուս թարգմանիչներ Կատեգորիա:Խորհրդային թարգմանիչներ Կատեգորիա:Խորհրդային բանաստեղծներ Կատեգորիա:ԽՄԿԿ անդամներ Կատեգորիա:20-րդ դարի լրագրողներ Կատեգորիա:Հրեա բանաստեղծներ Կատեգորիա:Խորհրդային պատմվածքագիրներ Կատեգորիա:Բանաստեղծներ այբբենական կարգով
Բերցանո դի Տորտոնա
Բնակչությունը կազմում է 157 մարդ (2008)։ Բնակչության խտությունը՝ 57 մարդ/կմ²։ Տարածքը կազմում է 3 կմ²։ Փոստային ինդեքս՝ 15050։ Հեռախոսային կոդ՝ 0131։
Պրոյավինո (գյուղ, Վելիժսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Լասլո Բարդոշի
Դոկտոր Լասլո Բարդոշի դե Բարդոշ, (Dr. bárdosi Bárdossy László, ), հունգարացի դիվանագետ, պետական և քաղաքական գործիչ։ 1941-1942 թվականներին եղել է Հունգարիայի վարչապետ։
Կենսագրություն
Լասլո Բարդոշին ծնվել է հարուստ ընտանիքում։ Իր կարիերան սկսել է կրոնի հարցերով նախարարությունից։ 1920 թվականին աշխատանքի է անցել արտաքին գործերի նախարարությունում, որտեղ 1924-1931 թվականներին ղեկավարել է մամուլի դեպարտամենտը։ 1931-1934 թվականներին աշխատել է Լոնդոնում Հունգարիայի դեսպանատանը։ 1934 թվականին նշանակվել է Հունգարիայի դեսպանը Ռումինիայում։ 1941 թվականի փետրվարին Բարդոշին նշանակվել է Հունգարիայի վարչապետ։
Բարդոշին ներքին քաղաքականության հարցերում եղել է ծայրահեղ աջ հայացքների կողմնակից՝ հետապնդման ենթարկելով կոմունիստներին և հրեաներին։ Բարդոշիի հրամանով 1941 թվականի օգոստոսին ընդունվել է «Հրեական երրորդ օրենքը», որը էականորեն սահմանափակում էր հրեաների գործունեությունը։ Բացի այդ արգելվում էր Հունգարիայի տարածքում հրեաներին սեռական հարաբերություն ունենալ ոչ հրեաների հետ։ Բարդոշին իրականացրել է նաև ոչ հունգարացիների արտաքսում երկրից, իսկ Նովի Սադում իրականացրել է հրեաների ջարդ։
1942 թվականի մարտի 7-ին ռեգենտ Խորտին Բարդոշիին ստիպեց հրաժարական տալ։ Այդպիսի որոշման պատճառները անհայտ են, սակայն պատմաբանները առաջ էին քաշում այն տեսակետը, որ Բարդոշին չէր կարողանում մերժել Երրորդ Ռայխի ղեկավարության հրամաններին, ինչպես նաև հունգարական նոր զորախմբերի ուղարկումը խորհրդային ռազմաճակատ։ Վարչապետի պաշտոնը լքելուց հետո, Բարդոշին գլխավորել է Միացյալ ֆաշիստական քրիստոնեական ազգային լիգան։
Նացիստական օկուպացիայի ժամանակ Հունգարիայում, սկսած 1944 թվականից, Բարդոշին և նրա ներկայացուցիչները համագործակցել են Դոմե Ստոյայիի պրոնացիստական կառավարության հետ, այնուհետև Ֆերենց Սալաշիի հետ։ Երկրորդ համաշխարհային պատերազմի ավարտից հետո Բարդոշին ձերբակալվել է և 1945 թվականի նոյեմբերին զինվորական տրիբունալի պահանջով դատապարտվել մահապատժի՝ նացիստներին համագործակցելու համար։ Գնդակահարվել է 1946 թվականին Բուդապեշտում։
Արտաքին հղումներ
Կատեգորիա:Հունգարիայի վարչապետներ Կատեգորիա:Մահապատժի ենթարկված քաղաքական գործիչներ Կատեգորիա:Դիվանագետներ Կատեգորիա:Հունգարացի պետական գործիչներ Կատեգորիա:Հունգարիայի քաղաքական գործիչներ Կատեգորիա:Հունգարիայում գնդակահարվածներ
Վանիլլա ծրագիր
Վանիլլա համակարգչային ծրագիրը այն ծրագիրն է, որն օգտագործողների որևէ կատեգորիայի համար փոփոխված չէ ըստ «պատվիրատուի պահանջների» և պահպանում է իր առաջնային «նորածին» տեսքը, այսինքն այն օգտագործվում է առանց որևէ պատվիրված ձևափոխման։
Համակարգչային արդյունաբերությունում
Վանիլլա համակարգչային ծրագրերը կարող են դառնալ համընդհանուր տարածված դե ֆակտո արդյունաբերական նորմ կամ դե ֆակտո ստանդարտ, որը լայնորեն օգտագործվում է թե գործարար շրջաններում և թե անհատների կողմից։ Այսինքն առաջնային արտադրողները համընդհանուր տարածված նորմերով վանիլլա ծրագրեր կմտցնեն շուկա, որոնք հնարավոր կլինի ձևափոխել կամ տեղայնացնել ըստ ցանկացած կորպորատիվ կամ անհատական պահանջների։
Համակարգչային խաղերում
«Վանիլլա» եզրը հաճախ օգտագործվում է որևէ համակարգչային խաղի օրիգինալ, ամենաառաջին տարբերակի, կամ էլ այն տարբերակների նկարագրման համար, որոնք բարեկարգվել են («upgrade» են արվել) միայն պաշտոնական ծրագրային հավելումով՝ «patch»-երով (բառացիորեն՝ «կարկատան»)։ Եզրը կարող է նաև կիրառվել օրիգինալ խաղի շարժիչի նկատմամբ, երբ օրիգինալ տարբերակից բացի առկա են նաև «source port»-եր (աղբյուրային ծրագրային կոդի պորտավորումներ, տես անգլ. porting) կամ «expansion pack» (հավելափաթեթ) կոչվող ծրագրային ավելացումներ։ Որպես ծրագրային կոդի պորտավորման օրինակ կարելի է բերել Doom վիդեոխաղի ծրագրային կոդի փոխակերպման աշխատանքները, որոնք իրականացվել էին խաղի սիրահարների կողմից՝ այն DOS օպերացիոն համակարգին վերահարմարացնելու համար ։
Հաշվիչ տեխնոլոգիաներում
Հաշվիչ տեխնոլոգիաներում, երբ ասում են «վանիլլա միջուկ» (կեռնել), նկատի ունեն այն միջուկը, որը փոփոխության չի ենթարկվել որևէ երկրորդ կողմի միջամտությամբ։ Դա սովորաբար վերաբերում է Unix հիմքով միջուկներին։
Հղումներ
Կատեգորիա:Համակարգիչ
Դեքսամետազոն
Դեքսամետազոն, կորտիկոստերոիդների շարքի դեղամիջոց ։ Այն կիրառվում է մի շարք հիվանդությունների ու վիճակների բուժման համար՝ ռևմատիկ հիվանդություններ, մաշկային ախտահարումներ, սուր ալերգիա, ասթմա, թոքերի քրոնիկական օբստրուկտիվ հիվանդություն (ԹՔՕՀ), կրուպ (սուր լարինգոտրախեիոբրոնխիտ), գլխուղեղի այտուց, տուբերկուլոզի ժամանակ հակաբիոտիկների հետ զուգահեռ կիրառում ։ Մակերիկամային անբավարարության ժամանակ օգտագործվում է միներալոկորտիկոիդ (հանքակորտիկոիդ) ազդեցություն ունեցող պրեպարատների հետ զուգահեռ, օրինակ՝ ֆլուդրոկորտիզոնի ։ Կիրառվում է վաղաժամ ծննդաբերության ժամանակ երեխաների մոտ հետագա հնարավոր բարդությոններից խուսափելու նպատակով ։ Այն կիրառվում է ինչպես ներքին ընդունման ձևով (բերանացի, պերօրալ), այնպես էլ միջմկանային (մ/մ) և ներերակային (ն/ե) ներարկումների միջոցով ։  Դեքսամետազոնը սկսում է ազդել առաջին օրվա ընթացքում, ազդեցության տևողությունը 3 օր է ։ Երկարատև օգտագործումը կարող է հանգեցնել կանդիդոզի (բերանի սնկախտ), օստեոպորոզի (ոսկրերի քայքայում, նոսրացում), կատարակտի, կապտուկների վաղ առաջացման և մկանային թուլության ։ ԱՄՆ-ում անհրաժեշտ է հղիության C կատեգորիայի հաստատում, որպեսզի դեքսամետազոնի կիրառման ցուցումները գերազանցեն ռիսկերին ։ Իսկ Ավստրալիայում անհրաժեշտ է A կատեգորիայի հաստատում, որի դեպքում հղիության ընթացքում դեքսամետազոնի օգտագործումը գնահատվում է պտղի համար անվտանգ ։ Խորհուրդ չի տրվում կիրառել կրծքով կերակրման ժամանակ ։ Այն ունի հակաբորբոքային և իմունաճնշիչ (իմունոսուպրեսոր) ազդեցություն։
Դեքսամետազոնը առաջին անգամ սինթեզվել է 1957 թ․, իսկ 1961 թ․ թույլատրվել է բժշկական կիրառման ։ Այն ներառված է Առողջապահության համաշխարհային կազմակերպության (ԱՀԿ) հիմնական դեղամիջոցների ցուցակում՝ ամենաէֆեկտիվ և անվտանգ դեղամիջոցները առողջապահական համակարգում ։ Այն թանկարժեք դեղամիջոց չէ ։ ԱՄՆ-ում դեքսամետազոնի մեկամսյա ընդունման կուրսի արժեքը 25 $-ից պակաս է ։ Հնդկաստանում այդ նույն կուրսի արժեքը մոտավոր 0.5 $ է ։ Այն բավականին հասանելի դեղամիջոց է ։ 2016թ դրությամբ դեքսամետազոնը ԱՄՆ-ի դեղատոմսով դուրս գրվող դեղերի շարքում 259-րդն էր՝ ավելի քան մեկ միլիոն դուրս գրմամբ ։
Հակաբորբոքային ազդեցություն
Դեքսամետազոնը կիրառվում է մի շարք բորբոքային վիճակների և աուտոիմուն հիվանդությունների բուժման համար, ինչպիսիք են ռևմատոիդ արթրիտը և բրոնխոսպազմը ։ Իդիոպաթիկ թրոմբոցիտոպենիկ պուրպուրան իրենից ներկայացնում է իմուն խանգարման հետևանքով առաջացած թրոմբոցիտոպենիա, որի ժամանակ օգտագործվում է օրական 40 մգ դեքսամետազոն 14 օր ժամկետով։ Չկան հավաստի տվյալներ, որոնք փաստում են դեքսամետազոնի, ի համեմատ այլ գլյուկոկորտիկոիդների, ավելի էֆեկտիվ լինելը այս վիճակի բուժման հարցում ։
Այն փոքր դեղաչափով տրվում է որոշակի ստոմատոլոգիական միջամտությունների ժամանակ, մասնավորապես իմաստության ատամների հեռացման և շրջակա հյուսվածքի այտուցով և ուռածությամբ ուղեկցվող վիրաբուժական միջամտությունների ժամանակ։
Կիրառվում է երեխաների շրջանում սուր կրուպի բուժման համար։ Մեկ դեղաչափը զգալիորեն իջեցնում է շնչուղիների այտուցը, բարելավում շնչառությունը և նվազեցնում շնչարգելությունը ։
Ներբանային (պլանտար) ֆասցիտի բուժման համար այն ներարկվում է կրնկի շրջանում, հաճախ տրիամցինոլոն ացետոնիդի հետ միասին։
Բարձր դեղաչափերով դեքսամետազոնը էֆեկտիվ է անաֆիլակտիկ շոկի դեմ։
Դեքսամետազոնը կիրառվում է միջերակային (տրանսվենոզ) ճանապարհով տեղադրվող ռիթմավարներում սրտամկանի կողմից բորբոքային պատասխանը թուլացնելու նպատակով։ Ստերոիդը անցնում է սրտամկանի մեջ ռիթմավարի ներդրման ժամանակ և նվազեցնում է բորբոքային պատասխանը՝ կանխելով սուր գործընթացի զարգացումը։ Սովորական դեղաչափը կազմում է 1,0 մգ-ից պակաս։
Բակտերիալ մենինգիտի ժամանակ անտիբիոտիկներից առաջ կարելի է նշանակել դեքսամետազոն։ Այն նվազեցնում է հակաբիոտիկներով բակտերիաների ոչնչանալուց հետո օրգանիզմի բորբոքային պատասխանը, քանի որ բակտերիաների ոչնչացումը բերում է բորբոքային միջնորդանյութերի ձերբազատման, որոնք պայմանավորում են ուժեղ բորբոքային պատասխան։ Սա կարող է հանգեցնել ականջի ախտահարումների և նյարդաբանական խնդիրների, որոնք կանխվում են դեքսամետազոնի միջոցով ։
Քաղցկեղ
Քաղցկեղով պացիենտներին, ովքեր ստանում են քիմիոթերապիա, հաճախ տրվում է դեքսամետազոն, քանի որ վերջինս նվազեցնում է հակաուռուցքային դեղերի կողմնակի էֆեկտները։ Այն պոտենցում է 5-HT3 ընկալիչների անտագոնիստների շարքի հակափսխումային դեղերի էֆեկտը, օրինակ՝ օնդանսետրոնի ։ Դրա հստակ մեխանիզմը դեռ վերջնականորեն ուսումնասիրված չէ, սակայն ենթադրվում է, որ այն պրոստագլանդինների սինթեզի ընկճման, հակաբորբոքային, իմունաճնշիչ ազդեցության, էնդոգեն օփիոիդների սինթեզի ընկճման կամ այս բոլորի համադրության հետևանք է ։
Գլխուղեղի ուռուցքների դեպքում (հիմնականում մետաստատիկ) դեքսամետազոնը կիրառվում է այտուցի զարգացումը կանխելու նպատակով, քանի որ զարգացող այտուցը կարող է ճնշել ուղեղի կենսական կարևոր կառույցները։ Այն ցուցված է նաև ուռուցքի կողմից ողնուղեղի ճնշման դեպքում։
Ներզատիչ համակարգի խանգարումներ
Դեքսամետազոնը կիրառվում է գլյուկոկորտիկոդների նկատմամբ շատ հազվադեպ հանդիպվող ռեզիստենտականության ժամանակ ։
Մակերիկամային անբավարարության և Ադիսոնի հիվանդության ժամանակ դեքսամետազոն ցուցված է այն դեպքերում, երբ պրեդնիզոնն ու մեթիլպրեդնիզոլոնը ոչ էֆեկտիվ են։
Այն ցուցված է դեռահասների ու մեծահասակների մոտ մակերիկամների բնածին հիպերպլազիայի (գերաճ) ժամանակ ԱԿՏՀ-ի (մակուղեղի ադրենոկոտրիկոտրոպ հորմոն) արտադրությունը ընկճելու նպատակով։ Այն տրվում է գիշերը ։
Հղիություն
Դեքսամետազոն ցուցված է վաղաժամ ծննդաբերության ռիսկով կանանց, պտղի թոքերի հասունացումը խթանելու նպատակով։ Այն կարող է բերել նորածնի փոքր քաշի առաջացման, բայց չի բարձրացնում նորածնային մահացության աստիճանը ։
Դեքսամետազոնը, չնայած որպես չհաստատված դեղամիջոց (off-label), բայց կարող է օգտագործվել հղի կանանց շրջանում աղջիկ երեխաների բնածին մակերիկամային հիպերպլազիան (ԲՄՀ) բուժելու համար։ ԲՄՀ-ն մի շարք ֆիզիկական արատների պատճառ է հանդիսանում, մասնավորապես խանգարվում է սեռական օրգանների բնականոն զարգացումը (ինտերսեքս)։ Վաղ նախածննդյան ԲՄՀ-ի բուժման շնորհիվ հնարավոր է լինում խուսափել մի շարք ախտանիշներից, սակայն հիմքում ընկած բնածին խանգարումը բուժել չի հաջողվում։ Այնուամենայնիվ, այս դեպքում դեքսամետազոնի կիրառումը վիճահարույց է՝ այն չունի բավարար ապացուցաողական հիմք, բուժում ստացող 10 կանանց հաշվարկով միայն մեկի մոտ է նկատվում այս վիճակի առաջացման բարձր ռիսկ, իսկ կիրառման պարագայում արձանագրվել են բավականին վտանգավոր  կողմնակի էֆեկտներ ։ Շվեդիայում դադարեցվել է դեքսամետազոնի փորձնական կիրառումը պտղի ԲՄՀ-ի բուժման համար, երբ յուրաքանչյուր 5 դեպքի հաշվարկով 1-ի մոտ արձանագրվել են ծանր կողմնակի էֆեկտներ ։
Համաձայն մեկ փոքր կլինիկական հետազոտության նախածննդյան շրջանում դեքսամետազոնով բուժում ստացած երեխաների մոտ հետագայում արձանագրվել է վերբալ հիշողության վրա դրական ազդեցություն, սակայն ելնելով հետազոտության ոչ մեծ խումբ ներառելու հանգամանքից, այն չի կարող հանդիսանալ որպես հավաստի հիմք  ։
Բարձրալեռնային հիվանդություններ
Դեքսամետազոնը կիրառվում է գլխուղեղի և թոքերի բարձրալեռնային այտուցի բուժման։ Այն ընդգրկված է լեռնագնացների առաջին բուժօգնության հավաքածուի կազմում բարձրալեռնային հիվանդության ծանր բարդությունները կանխարգելելու և բուժելու համար ։
Սրտխառնոց և փսխում
Ն/ե դեքսամետազոնը էֆեկտիվ է վիրահատություն տարած այն պացիենտների շրջանում, ովքեր հետվիրահատական շրջանում ծանր ցավը մեղմելու համար ստացել են երկարատև ողնուղեղային կամ էպիդուրալ թմրաբեր (ափիոնային) ցավազրկողներ ։
Հետվիրահատական սրտխառնոցն ու փսխումը կանխարգելելու համար դեքսամետազոնի և 5-HT3 ընկալիչների անտագոնիստների համակցումը (օր․՝ օնդանսետրոն) ավելի արդյունավետ է, քան միայն 5-HT3 ընկալիչների անտագոնիստների կիրառումը ։
Վիրահատությունների ժամանակ դեքսամետազոնի՝ որպես հակափսխումային միջոց, կիրառման ժամանակ չի նկատվել վերքերի ինֆեկցում կամ ուշ լավացում, և դեռևս վերջնականորեն պարզ չէ, արդյոք նրա ընդունումը ունի որևէ ազդեցություն վերքերի լավացման վրա ։
Կոկորդի ցավ
Դեքսամետազոնի (կամ մեկ այլ ստերոիդի) մեկ դեղաչափը արագացնում է կոկորդի ցավի լավացման գործընթացը ։
Հակացուցումներ
Դեքսամետազոնի կիրառման հակացուցումներն են ․
Կողմնակի ազդեցություններ
Կոնկրետ դեքսամետազոնի ունեցած կողմնակի էֆեկտները հայտնի չեն, սակայն դրանք համընկնում են այլ կորտիկոստերոիդների կողմնակի էֆեկտների հետ     ․
Ազդեցության մեխանիզմ
Որպես գլյուկոկորտիկոիդ, դեքսամետազոնը կապվում է գլյուկոկորտիկոիդների ընկալչի հետ ։ Այն չունի միներալոկորտիկոիդներին բնորոշ ազդեցություն։
Քիմիա
Դեքսամետազոնը սինթետիկ պրեգնան կորտիկոստերոիդ է, որի նախանյութը կորտիզոլն է (հիդրոկորտիզոն), այն հայտնի է նաև որպես 1-դեհիդրո-9α-ֆլյուրո-16α-մեթիլհիդրոկորտիզոն կամ 9α-ֆլյուրո-11β,17α,21-տրիհիդրոքսի16α-մեթիլպրեգնա-1,4-դիեն-3,20-դիոն ։
Սինթեզ
16β-մեթիլպրեդնիզոլոնի ացետատը դեհիդրատացվում է և վերածվում 9,11-դեհիդրո ածանցյալի ։ Ապա այն փոխազդում է հիպոբրոմիտի աղբյուրի հետ (հիմնականում՝ N-բրոմոսուկցինատի) և վերածվում 9α-բրոմո-11β-հիդրին ածանցյալի, որը իր հերթին, շղթան փակվելով, վերածվում է էպօքսիդի։ Հետո ջրածնի ֆտորիդի (տետրահիդրոֆուրան) մասնակցությամբ տեղի է ունենում շղթայի բացում, որի արդյունքում ստացվում է դեքսամետազոն։
Պատմություն
Առաջին անգամ դեքսամետազոնը սինթեզվել է 1957 թվականին ։ Այն ներկայացվել է բժշկական կիրառման 1958 թվականին ։
Ընդունման ձևը
Այն կարող է ընդունվել ներքին ընդունման ձևով, դեղահաբի կամ հեղուկի, ինչպես նաև միջմկանային (մ/մ) կամ ներերակային (ն/ե) ներարկման տեսքով։ Կարող է օգտագործվել նաև աչքի կաթիլների տեսքով ։
Ոչ բժշկական կիրառում
Բանգլադեշում հասարակաց տներում թույլատրված է դեքսամետազոնի կիրառումը մարմնավաճառների շրջանում՝ հաճախորդների և ոստիկանության աչքերում նրանց քաշը ավելացնելու և տարիքից մեծ երևալու համար ։
Դեքսամետազոնը մի շարք այլ գլյուկոկորտիկոիդների հետ միասին արգելվել է մի շարք սպորտային կազմակերպությունների կողմից, այդ թվում՝ Աշխարհի հակադոպինգային գործակալության ։
COVID-19
2020 թվականի հունիսին, Օքսֆորդի համալսարանի RECOVERY Trial-ը հայտարարել, ապա հրապարարկել է հետազոտության նախնական արդյունքներ, համաձայն որի դեքսամետազոնը կարող է նվազեցնել COVID-19-ով հոսպիտալացված պացիենտների մահացությունը, հատկապես նրանց, ովքեր ստանում են թթվածին (մոտ 20%-ով) կամ միացված են արհեստական օդափոխության սարքին (մոտ 30%-ով)։ Ռանդոմիզացված հետազոտությանը մասնակցել է Մեծ Բրիտանիայից շուրջ 2,104 մասնակից, որոնք օրական ստանում էին դեղամիջոցի միանվագ 6 մգ դեղաչափ, 10 օր շարունակ, իսկ ստուգիչ խումբը բաղկացած էր 4,321 պացիենտից, ովքեր ստանում էին սովորական բուժում, առանց դեքսամետազոնի  ։ Դրական տեղաշարժեր են արձանագրվել մեծամասամբ շնչառական օժանդակության կարիք ունեցող պացիենտների շրջանում ։ Մի շարք մասնագետներ հանդես են եկել կոչով, պահանջելով հնարավորինս կարճ ժամկետներում հրապարակել առկա բոլոր տվյալները, որպեսզի ապահովվի արդյունքների վերլուծության համար բավարար հիմք  ։ Առողջապահության համաշխարհային կազմակերպությունը (ԱՀԿ) հայտարարել է, որ դեքասամետազոն պետք է ստանան ծանր և ծայրահեղ ծանր վիճակում գտնվող պացիենտները, ովքեր գտնվում են ստացիոնարում և ստանում են COVID-19-ի կապակցությամբ բուժում ։
Անասնաբուժություն
Մարբոֆլոքսացինի և կլոտրիմազոլի հետ զուգակցված, դեքսամետազոնը (վաճառքային անուն՝ Aurizon) կիրառվում է ականջի սուր ինֆեկցիան, մասնավորապես շների մոտ, բուժելու համար։ Այն տրիքլորմեթիազիդի հետ կոմբինացված կիրառվում է ձիերի վերջույթների այտուցը և գեներալիզացված կապտուկները բուժելու համար ։
Արտաքին հղումներ
Կատեգորիա:Գլյուկոկորտիկոիդներ Կատեգորիա:Առողջապահական համակարգում ընդգրկված դեղեր Կատեգորիա:Անհետաձգելի բուժօգնություն Կատեգորիա:Հակաբորբոքային պրեպարատներ Կատեգորիա:Աուտոիմուն հիվանդություններ
Բանդուրովկա (գյուղ, Ալեքսանդրիայի շրջան)
Բանդուրովկա (Бандурівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Բանդուրովկա գյուղում բնակվում էր 694 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրիայի շրջանի բնակավայրեր Կատեգորիա:Ուկրաինայի գյուղեր
Վալերի Ռոդչենկո
Վալերի Ռոդչենկո (Родченко, Валерий Александрович, ), ռուս և խորհրդային կինոդերասան, կինոռեժիսոր և սցենարիստ։
Կենսագրություն
1963 թվականից աշխատել է «Լենֆիլմ» կինոստուդիայում։
1971 թվականին եղել է «Սպիտակ թագուհու քայլը» ֆիլմի նկարահանման ռեժիսորի օգնականը։